CELEX: 22014D0058
Language: ro
Date: 2014-04-08 00:00:00
Title: Decizia nr. 58/2014 a Comitetului mixt al SEE din 8 aprilie 2014 de modificare a anexei XXI (Statistică) la Acordul privind SEE

28.8.2014   
            
            
               RO
            
            
               Jurnalul Oficial al Uniunii Europene
            
            
               L 256/35
            
         DECIZIA NR. 58/2014 A COMITETULUI MIXT AL SEE
   din 8 aprilie 2014
   de modificare a anexei XXI (Statistică) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (1) trebuie încorporat în Acordul privind SEE.
            
         
               (2)
            
            
               Prin urmare, anexa XXI la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa XIII la Acordul privind SEE, după punctul 19ya [Regulamentul (UE) nr. 193/2011 al Comisiei] se adaugă următorul text:
   
               „19z.
            
            
               
                  32013 R 0549: Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           Islanda și Norvegia nu sunt obligate să respecte defalcarea regională a datelor cerută în temeiul prezentului regulament;
                        
                     
                           (b)
                        
                        
                           capitolul 19 din anexa A nu se aplică Islandei și Norvegiei;
                        
                     
                           (c)
                        
                        
                           prezentul regulament nu se aplică Liechtensteinului.”
                        
                     
         Articolul 2
   Textele Regulamentului (UE) nr. 549/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 9 aprilie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 8 aprilie 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 174, 26.6.2013, p. 1.
   
      (2)  Nu au fost semnalate obligații constituționale.